Аԥсны
Ажәабжьқәа Sputnik Аԥсны аҟны
Аԥсны даҽа 190 коронавирус хҭыс ҿыц аарԥшуп, ҩыџьа рыԥсҭазаара иалҵит
23:55 02.11.2021 (ирҿыцуп: 23:56 02.11.2021)
© Sputnik / Владимир АстапковичГоспиталь COVID-19 в ЦИТО им. Н. Н. Приорова
© Sputnik / Владимир Астапкович/
Аԥсны ачымазараҿкы зцәа иаланы иаадырԥшыз ауаа рхыԥхьаӡара 31980-ҩык рҟынӡа инаӡеит, ргәы бзиахеит 27001-ы ауааԥсыра, рыԥсҭазаара иалҵит 463-ҩык.
АҞӘА, абҵара 2 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 660-ҩык Аԥсны ауааԥсыра, урҭ рахьтә 190-ҩык рцәа акоронавирус шалаз аадырԥшит.
Иҳаҩсыз уахыки-ҽнаки рыла Аԥсны ахәшәтәырҭақәа рҿы рыԥсҭазаара иалҵит акоронавирус злаз ҩыџьа ауааԥсыра: Гәдоуҭатәи ахәшәтәырҭа хадаҿы 82 шықәса зхыҵуаз аԥҳәыс, урыстәылатәи арратә госпиталь аҿы - 1952 шықәсазы ииз ахаҵа.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 80-ҩык, рҭагылазаашьа бааԥсуп 21-ы, ибжьаратәуп - 32-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 42-ҩык, урҭ рахьтә 17-ҩык рҭагылазаашьа уадаҩуп. Очамчыра ирхәшәтәуеит 11-ҩык, Гагратәи ахәшәтәырҭаҿы - 34-ҩык, урҭ рахьтә быжьҩык рҭагылазаашьа уадаҩуп. Тҟәарчалтәи ахәшәтәырҭаҿы - 13-ҩык ачымазаҩцәа шьҭоуп. Аҟәа иҟоу амобилтә госпиталь аҿы - 102-ҩык, 12-ҩык рҭагылазаашьа хьанҭоуп.